armvectores/hy_wikipedia_2023 huggingface dataset:
Աբել Կորժենովսկի

Աբել Կորժենովսկի (լեհ.՝ Abel Korzeniowski, ի ծնե Ադամ Կորժենովսկի, հուլիսի 18, 1972(1972-07-18), Կրակով, Kraków Voivodeship, Լեհաստանի Ժողովրդական Հանրապետություն), լեհ կոմպոզիտոր, նոմինացված է «Ոսկե գլոբուս» մրցանակաբաշխությանը։


== Կենսագրություն ==
Աբելը երաժշտության հետ ծանոթացել է դեռևս վաղ տարիքում. նրա մայրը նվագել է թավջութակի վրա, իսկ երկու եղբայրները երաժիշտներ են։ 1996 թվականին ավարտում է երաժշտական դպրոցի թավջութակի բաժինը, իսկ 2000 թվականին ավարտել է Կրակովի Կշիշտով Պենդերեցկի անվան երաժշտական ակադեմիան։ Հենց այդ ակադեմիայում էլ 1999 թվականից 2000 թվականը նա աշխատել է ակադեմիայում որպես խմբավարի ասիստենտ։ Նրա աշխատանքները հնչել են մի շարք կարևորագույն փառատոններում, օրինակ՝ Լեհաստանում, Գերմանիայում, Սլովակիայում, Մոլդովայում, Ուկրաինայում և Բելառուսիայում։ Նաև գրել է ստեղծագործություններ ֆիլմերի և թատերական ներկայացումների համար։


== Ֆիլմագրություն ==
Duże zwierzę, 2000
Rozwój, 2001
Człowiek, którego nie ma, 2002
Anioł w Krakowie, 2002
Pogoda na jutro, 2003
Kurc, 2006
PU-239, 2006
Պայքար Տերա մոլորակի համար, 2007
What We Take from Each Other, 2008
Confessions of a Go-Go Girl, 2008
Tickling Leo, 2009
Միայնակ տղամարդը, 2009
Մենք։ Հավատում ենք սիրուն, 2011
Ռոմեո և Ջուլիետա, 2013


== Մրցանակներ ==
Ոսկե գլոբուս.2009 - Նոմինացված է լավագույն կոմպոզիտոր անվանակարգում «Միայնակ տղամարդը» ֆիլմում
2011 - Նոմինացված է լավագույն կոմպոզիտոր անվանակագրում «Մենք։ Հավատում ենք սիրուն» ֆիլմումSan Diego Film Critics Society Awards.2009 - SDFCS մրցանակ «Միայնակ տղամարդը» ֆիլմում լավագույն երաժշտություն անվանակարգումPolish Film Festival.2000 - SDFCS մրցանակ «Duze zwierze» ֆիլմում լավագույն երաժշտություն անվանակարգում


== Աղբյուրներ ==
Աբել Կորժենովսկին Internet Movie Database կայքում
Պաշտոնական կայք


== Ծանոթագրություններ ==
Շտերնի անվան կոնսերվատորիա

Շտերնի անվան կոնսերվատորիա (գերմ.՝ Stern'sches Konservatorium), մասնավոր երաժշտական դպրոց Բեռլինում։ Ընդգրկված է Բեռլինի գեղարվեստի համալսարանի կազմում։


== Պատմություն ==
Հիմնադրվել է 1850 թվականին Յուլիուս Շտերնի, Թեոդոր Կուլակի և Ադոլֆ Բերնհարդ Մարքսի կողմից որպես Berliner Musikschule: Կուլակը կոնսերվատորիայից հեռացավ 1855 թվականին քանդակագործության և տարածական արվեստի նոր ակադեմիա ստեղծելու նպատակով։ 1856 թվականին կոնսերվատորիայից հեռացավ նաև Մարքս Ներնհարդը և այն ամբողջությամբ անցավ Շտերն ընտանիքին ու կոչվեց նրանց անունով։ 1894 թվականին Գուստավ Հոլենդերը դպրոցը տեղափոխեց Բեռլինի ֆիլհարմոնիկի համերգասրահ։
1936 թվականին Շտերն ակադեմիան անվանվեց Konservatorium der Reichshauptstadt Berlin և գտնվում էր Նացիստական Գերմանիայի տիրապետության ներքո։
1945 թվականին՝ Երկրորդ համաշխարհային պատերազմի ավարտին, դպրոցը կրկին վերանվանվեց Städtisches Konservatorium (քաղաքային կոնսերտավորիա)։ 1966 թվականին այն միավորվեց հանրային Staatliche Hochschule für Musik und Darstellende Kunst (Բեռլինի երաժշտական և կատարողական արվեստի պետական դպրոց), 2001 թվականից՝ Բեռլինի գեղարվեստի համալսարանին։


== Տնօրեններ ==
1883-1894 - Ջեննի Մեյեր
1894-1915 - Գուստավ Հոլենդեր
1915-1930 - Ալեքսանդր ֆոն Ֆելից
1930-1933 - Պոլ Գրեներ
1933-1935 - Սեգֆրիդ ԷբերհարդKonservatorium der Reichshauptstadt Berlin

1936-1945 - Բրունո ԿիտելStädtisches Konservatorium

1946-1949 - Հեյնզ Տիսեն
1950-1960 - Հանս Ջոակիմ


== Պատկերասրահ ==

		


== Արտաքին հղումներ ==
Կոնսերվատորիայի պաշտոնական կայքը (գերմ.)
Օլևսկ

Օլևսկ (ուկրաիներեն՝ Олевськ), քաղաք Ուկրաինայի Ժիտոմիրի մարզի Օլևսկի շրջանում, շրջկենտրոն։ Հիմնադրվել է 977 թվականին։
2005 թվականի տվյալներով Օլևսկ քաղաքում բնակվում էր մոտ 10 800 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գյուտարար գորտը (մուլտֆիլմ)

Գյուտարար գորտը, 1982 թվականին «Հայֆիլմ» կինոստուդիայի կողմից նկարահանված հայկական մուլտֆիլմ։


== Սյուժե ==
Իր ծննդյան օրը գորտը ձգտում է հյուրերին զարմացնել սեփական գյուտերով և, միաժամանակ նրանց աշխատացնելով, փորձում է օգուտ քաղել։ Ընկերները հիասթափվելով հեռանում են, իսկ գորտն ի վերջո հասկանում է իր սխալը։


== Աղբյուրներ ==
Հայկական կինո, լիակատար կատալոգ, 1924-1999, Հայաստանի կինոգետների և կինոլրագրողների ասոցիացիա, 2000։


== Արտաքին հղումներ ==
Գյուտարար գորտը
Կուտնա Հորայի շրջան

Կուտնա Հորայի շրջան (չեխ․՝ okres Kutná Hora), շրջան Չեխիայի Կենտրոնական Բոհեմիայի երկրամասում Վարչական կենտրոնն է Կուտնա Հորա քաղաքը։ Տարածքը 850,07 կմ² է։ Բնակչությունը 2020 թ. տվյալներով կազմում է 100 886 մարդ։ Շրջանի կազմի մեջ է մտնում 88 համայնք։


== Ծանոթագրություններ ==
Նորդօստպոլդեր

Նորդօստպոլդեր (հոլ.՝ Noordoostpolder, , նշանակում է հուսիսարևելյան պոլդեր (ծովից խլված ցամաքամաս). ( արտասանություն)), համայնք Նիդերլանդների Ֆլևոլանդ մարզում։ Նախկինում կոչվել է Ուրկի երկիր (Urker Land): Վարչական կենտրոնը համայնքի կենտրոնական մասում ընկած Էմմելորդ բնակավայրն է: Նորդօստպոլդերն զբաղեցնում է 460,05 կմ² տարածք, բնակչության թվաքանակը 2011 թվականի տվյալներով եղել է 45.805։ Մեկ շնչի տարեկան միջին եկամուտը կազմում է 11.800 եվրո։ Համայնքի տարածքում և մերձակայքում են գտնվում ՅՈՒՆԵՍԿՕ-ի Համաշխարհային ժառանգության ցանկում ընդգրկված երկու օբյեկտ՝ նախկինում կղզու կարգավիճակ ունեցած Սխոկլանդը, , որը վերածվել է թանգարանի, և Եվրոպայի խոշորագույն շոգեպոմպակայանը՝ Վաուդագեմաալը (Ir. D.F. Woudagemaal), որը կառուցվել է 1920 թվականին և մինչև օրս էլ հաջողությամբ ծառայում է ջրի ավելցուկը ծով արտամղելու և այդպիսով հեղեղումները կանխելու նպատակին: 2017 թվականին Նորդօստպոլդերում շահագործման է հանձնվել Նիդերլանդների խոշորագույն հողմակայանը, որը տարեկան արտադրում է 1,4 միլիարդ կիլովատտ/ժամ էլեկտրաէներգիա:


== Ծանոթագրություններ ==


== Արտաքին հղումներ ==
Webseite der Gemeinde (նիդերլանդերեն)
Webseite des NLR (նիդերլանդերեն, անգլերեն)
UNESCO-Seite zum Weltkulturerbe Polderlandschaft Schokland (անգլերեն, ֆրանսերեն)
Երևան (ամսագիր)

Անվան այլ կիրառումների համար տե՛ս՝ Երևան (այլ կիրառումներ)Երևան կամ Երեվան ամսագիր, անվճար տարածվող հայերեն ամսագիր։ Հիմնադրվել է 2012 թվականին։ Այդ ժամանակ «Երևան փրոդաքշնսը» առավելապես հայտնի է ռուսալեզու, սփյուռքահայության համար նախատեսված "Ереван" ամսագրով, որը լույս էր տեսնում 2005-2013 թվականներին։ «Երևանը» թողարկվում է ամեն ամիս, բացի հունվար-փետրվար և հուլիս-օգոստոս ամիսների միացյալ թողարկումներից։ Գլխավոր խմբագիրն Արտավազդ Եղիազարյանն է։


== Բովանդակություն ==
«Երևանի» բովանդակությունն ամբողջովին նվիրված է Երևան քաղաքի անցյալին, ներկային և ապագային։ Բոլոր համարները թեմատիկ են լինում, ինչը ենթադրում է թողարկման նյութերի զգալի մասի թեմատիկ ուղղվածությունը։ 2014 թվականի մարտ ամսվա դրությամբ լույս տեսած 24 թողարկումների թվում են գրականությանը, տրանսպորտին, թանգարաններին, Կոնդին, ծայրամասերին, Փակ Շուկային, ռոքին նվիրված համարներ։
Հատուկ տեղ է հատկացվում քաղաքաշինական և ճարտարապետական խնդիրներին, ինչպես նաև սովորական երևանցիների պատմություններին։
Հայտնի դեմքեր որպես այդպիսին ամսագրում չեն ներկայացվում, բացի մեկ խորագրից՝ «Իմ Երևան», որտեղ հանրահայտ մարդիկ (Ռոլանդ Գասպարյան, Գոռ Սուջյան, Վարդան Պետրոսյան, Քրիստ Մանարյան, Արսեն Գրիգորյան և այլք) պատմում են Երևանի իրենց սիրելի վայրերի, մտքերի, հուշերի մասին։


== Համագործակցող հեղինակներ ==
Հրատարակությունը սերտ կապեր է պահպանում ժամանակակից հայ գրականության ներկայացուցիչների հետ։ Մասնավորապես, ամսագրի գրական խմբագիրը գրականագետ Արքմենիկ Նիկողոսյանն է, իսկ պարբերաբար էսսեներ և պատմվածքներ գրող հեղինակների թվում են արձակագիրներ Արմեն Օհանյանը, Արամ Պաչյանը, բանաստեղծ Կարեն Անտաշյանը, որոնց նյութերը սովորաբար նվիրված են համարի կենտրոնական թեմային (օրինակ՝ Արմեն Օհանյանի Երևանյան աղբի երգը լույս է տեսել ամսագրի՝ աղբի խնդրին նվիրված համարում)։ Բացի այդ, «Գրողը տանի» մշտական խորագրի շրջանակներում ժամանակից գրողները գրում են էսսեներ Երևանի մասին (խորագրում լույս են տեսել Հովհաննես Իշխանյանի, Հովհաննես Թեքգյոզյանի, Նառա Վարդանյանի, Արեգ Ազատյանի և այլոց տեքստերը)։


== Շապիկներ ==
Ամսագրի պատկերազարդումները հեղինակել են ինչպես տարբեր տարիների «Երևան փրոդաքշնսի» դիզայն ստուդիայի դիզայներները (Գեղամ Վարդանյան, Սարգիս Անտոնյան, Վիլյամ Կարապետյան), այնպես էլ հրավիրված դիզայներները (Վահրամ Մուրադյան, Սերգեյ «Մեջիք» Նավասարդյան)։


== Արտաքին հղումներ ==
Ամսագիրն առցանց Archived 2014-03-30 at the Wayback Machine.
Ամսագրի Ֆեյսբուքյան էջը


== Ծանոթագրություններ ==
Ժամանակավոր մայրաքաղաքի հիշատակի թանգարան

Ժամանակավոր մայրաքաղաքի հիշատակի թանգարան (հանգըլ: 임시수도기념관; հանջա: 臨時首都記念館), թանգարան է Հարավային Կորեայի Բուսան քաղաքում։ Շինությունը օգտագործվել է Հարավային Կորեայի նախագահի` Լի Սին Մանի կողմից, երբ Բուսանը Հարավային Կորեայի մայրաքաղաքն էր Կորեական պատերազմի ժամանակ։
Թանգարանն ի սկզբանե օգտագործվել է որպես Գյոննամամ նահանգի նահանգապետի պաշտոնական նստավայր՝ 1926 թվականի օգոստոսի 10-ին դրա ավարտից ի վեր։ 3 տարով Բուսանը Կորեայի ժամանակավոր մայրաքաղաքն էր` Կորեական պատերազմի ժամանակ։ Այս ժամանակահատվածում շինությունը օգտագործվում էր որպես նախագահի նստավայր։
1984 թվականին այս շինությունը դարձել է Ժամանակավոր մայրաքաղաքի հիշատակի թանգարան և ցուցադրել է նկարներ և այլ ցուցանմուշներ Կորեական պատերազմից։
Այս շինությունը վերանորոգվել է 2000 թվականի ապրիլից մինչև 2001 թվականի նոյեմբեր` դրանից հետո ստանանալով ներկայիս տեսքը։ Վերանորոգման ժամանակ ավելացվել է Լուսանկարչական պատկերասրահ բաժինը։ Պատկերասրահում կա Կորեական պատերազմի լուսանկարների հավաքածու։
Ժամանակավոր մայրաքաղաքի հիշատակի թանգարանը Բուսանի Մետրոպոլիտեն քաղաքի թիվ 53-րդ Նախագծված ցուցանմուշն է։


== Ծանոթագրություններ ==
Վենետիկի վաճառականը

Վենետիկի վաճառականը (անգլ.՝ The Merchant of Venice), անգլիացի գրող Ուիլյամ Շեքսպիրի կատակերգություն հինգ գործողությամբ։ Ենթադրաբար գրվել է 1596-98 թթ. միջև։ Առաջին անգամ բեմադրվել է 1598 թ.։ Հրատարակվել է 1600 թ.։ Կատակերգությունը թարգմանվել է բազմաթիվ լեզուների, այդ թվում նաև հայերեն։
Գրվածքը բազմիցս բեմադրվել է տարբեր երկրների թատրոններում, մոտ 10 անգամ էկրանավորվել է, իսկ գլխավոր հերոս Շեյլոկին այդ ֆիլմերում մարմնավորել են կինոյի պատմության առաջին մեծության աստղեր՝ Բինգ Քրոսբին, Օրսոն Ուելսը, Լոուրենս Օլիվիեն, Ալ Պաչինո և այլք։


== Արտաքին հղումներ ==
«Վենետիկի վաճառականը» կատակերգության հայերեն թարգմանության թվային տարբերակը Archived 2016-03-07 at the Wayback Machine.
Ռուբեն Պարսամյան

Ռուբեն Հովսեփի Պարսամյան (սեպտեմբերի 5, 1920(1920-09-05), Ալեքսանդրապոլ, Հայաստանի Առաջին Հանրապետություն - նոյեմբերի 4, 1989(1989-11-04), Երևան, Հայկական ԽՍՀ, ԽՍՀՄ), արվեստաբան, պետական գործիչ։ ՀԽՍՀ արվեստի վաստակավոր գործիչ (1960)։


== Կենսագրություն ==
1941 թվականին ավարտել է Մոսկվայի պատմության, փիլիսոփայության և գրականության ինստիտուտը։ 1944-1955 թվականներին դասավանդել է Լենինականի երաժշտական ուսումնարանում, Երևանի գեղարվեստի ուսումնարանում, Հայկական պետական մանկավարժական համալսարանում։ 1953-1967 թվականներին` Հայաստանի պետական պատկերասրահի տնօրեն, 1959-1967 թվականներին` Հայաստանի նկարիչների միության նախագահ, 1967-1972 թվականներին` Արտասահմանյան երկրների հետ բարեկամության և մշակութային կապերի հայկական ընկերակցության նախագահ, 1972-1979 թվականներին` ՀԽՍՀ մշակույթի նախարար, 1979 թվականից՝ ՀԽՍՀ Նախարարների խորհրդին առընթեր Հայ եկեղեցու գործերի խորհրդի նախագահ, 1963-1979 թվականներին` ԽՍՀՄ Նախարարների խորհրդին առընթեր Լենինյան և Պետական մրցանակների կոմիտեի անդամ, 1971-1972 թվականներին` ՀԽՍՀ Գերագույն խորհրդի նախագահ։
Գրել է «Ստեփան Աղաջանյան», (1963), կազմել «Հայկական ՍՍՀ կերպարվեստը» (ռուսերեն, 1957, համահեղինակ), «Հայաստանի պետական պատկերասրահ» (ռուսերեն, 1960) գրքերը։
1967-1980 թվականներին՝ ՀԽՍՀ Գերագույն խորհրդի պատգամավոր։


== Ծանոթագրություններ ==
Աստերոիդների ցանկ (103801-103900)

Աստերոիդների ցանկ (103701-103800)  • Աստերոիդների ցանկ  • Աստերոիդների ցանկ (103901-104000)
 Աստերոիդների ցանկ (103701-103800)  • Աստերոիդների ցանկ  • Աստերոիդների ցանկ (103901-104000)
Արխետիպ

Արխետիպ (հունարեն՝ archetypon «նախակերպար, մոդել»)
Նախակերպար տերմինը դիցաբանության տեսական վերլուծության մեջ առաջին անգամ Կ. Գ. Յունգի կողմից կիրառված հասկացություն է։ Վերջինիս մոտ նշանակում էր կերպարների նախնական սխեմայի ենթագիտակցական վերարտադրում, որոնք ապրիորի ձևավորում են երևակայության ակտիվությունը, հետևաբար և դրսևորվում են առասպելների ու հավատալիքների, գրական երկերի ու արվեստի ստեղծագործությունների, քնի ու ֆանտաստիկ զառանցանքների մեջ։ Իրենց բնույթով նույնական արխետիպային կերպարները (օրինակ՝ ջրհեղեղի տարածված առասպելը) նկատվում են իրար հետ աղերսներ, շփումներ չունեցող դիցապատումներում և արվեստի ոլորտներում, որը բացառում է դրանց՝ փոխառնությամբ ծագումը։ Արխետիպերն իրենք կերպարներ չեն, այլ կերպարների սխեմաներ, կերպարների հոգևոր նախադրյալներ, դրանց հնարավորությունը։ Կ. Գ. Յունգի բառերով՝ արխետիպերն ունեն ոչ թե բովանդակային, այլ բացառապես ձևային բնույթ, այն էլ՝ սահմանափակ տեսքով։ Նախակերպարը բովանդակություն է ստանում միայն այնժամ, երբ թափանցում է գիտակցության մեջ և այդ ընթացքում լցվում է գիտակցական փորձի նյութերով։ Առասպելաստեղծման ընթացքը արխետիպի ձևափոխվելն է կերպարի, անգիտակցական հոգևոր իրադարձությունների ակամա արտահայտությունը արտաքին օբյեկտիվ աշխարհի լեզվով։ Արվեստի ազդեցության գաղտնիքը, ըստ Կ. Գ. Յունգի, արվեստագետի՝ արխետիպերի ձևերը զգալու և դրանք ճշգրտորեն իր ստեղծագործության մեջ իրականացնելու հատուկ ունակության մեջ է։

 
Յունգը ենթադրում էր, որ արխետիպն ընդհանրապես հատուկ է մարդկությանը. երևի այն ժառանգվում է։ Որպես տարողունակ հոգևոր տարածք՝ հանդես է գալիս կոլեկտիվ անգիտակցականը։ Կ. Գ. Յունգը փորձեց համակարգել արխետիպերը. օրինակ՝ որպես «ստվեր» (հոգևոր անգիտակցական՝ մինչմարդկային մասը, որի գրական դրսևորումը Յունգը համարում է Մեֆիստոֆելին Գյոթեի «Ֆաուստում», Հագենին «Նիբելունգների երգում», Լոկին «Էդդայում» կամ ցանկացած ուրշ հնարամիտ-չարաճճիի, խաբեբայի կերպար), որպես «անիմա» (լատ.՝ anima - հոգի) մարդու մեջ, հակառակ սեռի ենթագիտակցական սկիզբը՝ արտահայտված երկսեռ էակների կերպարներով (նախնադարյան առասպելներում, չինական ին և յան հասկացություներում)։ Մոր առասպելաբանական-արխետիպային մեկնությունն իր տարբերակներով (աստվածուհի և վհուկ, մոյրաներ, Դեմետրա, Կիբելա, Աստվածամայր և այլն) հանգեցնում է կանացի բարձրագույն արխետիպի դրսևորմանը։ Գրականության մեջ արխետիպ տերմինը կիրառվում է՝ բնութագրելու համար առավել ընդհանուր, հիմնարար և համամարդկային առասպելաբանական մոտիվներ, որոնք ընկած են գեղարվեստական գործերի հիմքում։


== Գրականություն ==
Մելս Սանթոյան «Գրականագիտական բառարան»
Հարրի Փոթերը և Մահվան պարգևները։ Մաս 1 (սաունդթրեք)

«Հարրի Փոթերը և Մահվան պարգևները։ Մաս 1 (սաունդթրեք)» (անգլ.՝  Harry Potter and the Deathly Hallows: Part 1 original motion picture soundtrack), երաժշտական ալբոմ, որը թողարկվել է 2010 թվականին և ներառում է Ալքեսանդր Դեսպլատի ստեղծագործությունները, որոնք ընդգրկվել են Հարրի Փոթերի սերիաներից յոթերորդ ֆիլմի՝ Հարրի Փոթերը և Մահվան պարգևները։ Մաս 1 սաունդթրեքների ցանկի մեջ։


== Ստեղծագործությունների ցանկ ==


== Տես նաև ==
Հարրի Փոթերը և Փիլիսոփայական քարը (երաժշտություն)
Հարրի Փոթերը և գաղտնիքների սենյակը (սաունդթրեք)
Հարրի Փոթերը և Ազկաբանի բանտարկյալը (սաունդթրեք)
Հարրի Փոթերը և Հրե գավաթը (սաունդթրեք)
Հարրի Փոթերը և Փյունիկի միաբանությունը (սաունդթրեք)
Հարրի Փոթերը և Խառնածին արքայազնը (սաունդթրեք)


== Արտաքին հղումներ ==
Կայքում կարող եք լսել Հարրի Փոթերի սաունդթրեքները Archived 2017-05-11 at the Wayback Machine.


== Ծանոթագրություններ ==
Ֆորնաչե

Ֆորնաչե (իտալերեն՝ Fornace), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1291 մարդ (2008), բնակչության խտություն՝ 184 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 38040։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 849023


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Խլյուպինո (գյուղ, Օդինցովսկի շրջան)

Խլյուպինո (ռուս.՝ Хлюпино), գյուղ Ռուսաստանի, Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արտեմոն (կերպար)

Արտեմոն, Ալեքսեյ Տոլստոյի «Ոսկե բանալի կամ Բուրատինոյի արկածները» հեքիաթի կերպար, սև պուդել։ Մալվինայի հավատարիմ, բարի և հոգատար ընկերն է, որի անունը վերցված է Ալեքսանդր Կուպրինի «Սպիտակ պուդել» պատմվածքից։ Հայտնի է նաև, որ Արտեմոն անունը մեծ տարածում է ունեցել ռուս ազնվականների մոտ։


== Նախատիպ ==
Արտեմոնը Կառլո Կոլլոդիի «Պինոկիոյի արկածները։ Փայտե տիկնիկի պատմության» հերոս Մեդորո պուդելի նախատիպն է։ Կոլլոդիի հեքիաթում Մեդորոն մարդու նման երկու ոտք ունի և հագնված է պճնամոլի պես։ Նա կարապանի հագուստով է, կրում է փոքր, ոսկեգույն, սպիտակ փետուրներով գլխարկ, որոնք ընկնում են իր ուսերին։ Բացի դա, նա կրում է ադամանդե կոճակներով և երկու խոշոր գրպաններով շագանակագույն բաճկոն, կարճ շալվար, մետաքսյա կոշիկներ։ Տոլստոյի հեքիաթում Արտեմոն պուդելը ոչ միայն փախստական է, այլ նաև օժտված ազնվությամբ։ Կոլլոդիի հեքիաթում կար ևս մեկ շուն՝ խուզարկու Ալիդորոն, ով հետապնդում և փորձում էր վնասել Պինոկիոյին, բայց հետո նրանք դարձան հավատարիմ ընկերներ։ Ինչպես նշում է Նովիկովը Արտեմոնի պատկերով զուգորդվել են երկու շների պատկերները ։


== Տես նաև ==
Բուրատինոյի արկածները (ֆիլմ, 1975)
Ոսկե բանալի կամ Բուրատինոյի արկածները


== Ծանոթագրություններ ==


== Գրականություն ==
Гудов В. А. Приключения Буратино в семиотической перспективе, или Что видно в скважину от золотого ключика: (Материалы к энциклопедии Буратино) / В. А. Гудов // Архетипические структуры художественного сознания. — Екатеринбург, 2002. — Вып. 3. — С. 207—216.
Բոչկարի (գյուղ, Գագարինսկի շրջան)

Բոչկարի (ռուս.՝ Бочкари), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրիշչևո (գյուղ, Պերեսլավսկի շրջան)

Անվան այլ կիրառումների համար տե՛ս՝ ՊետրիշչևոՊետրիշչևո (ռուս.՝ Петрищево), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էդուարդ Էմերսոն Բարնարդ

Էդուարդ Էմերսոն Բարնարդ (անգլ.՝ Edward Emerson Barnard դեկտեմբերի 16 1857 թվական, Նեշվիլ, Թենեսի - փետրվարի 6, 1923 թվական, Ուիլիամս - Բես. Վիսկոնսին), ամերիկյան աստղագետ - ուսումնասիրող, Գիտությունների ազգային ակադեմիայի անդամ։ 1887 թվական—1895 թվականին Լիկի աստղադիտարանի աստղագետ։ Ուսումնասիրել է թույլ աստղեր և մոլորակներ։ Ստացել է Ծիր Կաթինի և միգամածությունների բազում նկարներ։ Հայտնի է մութ միգամածությունների ուսումնասիրությոյններով։ 1892 թվականին հայտնաբերել է Ամալթեամը՝ Յուպիտերի V արբանյակը, 1916 թվականին՝ իր անունով կոչված աստղը՝ «Բարնարդի աստղը»։
Ընտրվել է արվեստների և գիտությունների ամերիկյան ակադեմիայի թղթակից անդամ (1892), ամերիկյան փիլիսոփայական ընկերության անդամ (1903)։
Պարգևատրվել է թագավորական աստղագիտական ընկերության ոսկե մեդալով, Ժանսենի, Քեթրին Բյուրսի մեդալներով, արժանացել մի շարք մրցանակների։
Բերնարդի պատվին անվանել են (819) Բերնարդիանա աստերոիդը, որը հայտնաբերվել է 1916 թվականին, Լուսնի և Մարսի մեկական խառնարան, գալակտիկաներից, Կալիֆոռնիայի սարերից, Յուպիտերի Գանիմեդ արբանյակի տարածաշրջաններից մեկը։
(907) Ռոդա արբանյակը կոչվել է աստղագետի կնոջ պատվին։


== Ծանոթագրություններ ==


== Գրականություն ==
Sheehan, William (1995)։ The Immortal Fire Within: The Life and Work of Edward Emerson Barnard։ Cambridge: Cambridge University Press  
Колчинский И.Г., Корсунь А.А., Родригес М.Г Астрономы: Биографический справочник. — 2-е изд., перераб. и доп. — Киев: Наукова думка, 1986. — 512 с.


== Արտաքին հղումներ ==
«Տիեզերալուսանկարիչ։ Էդուարդ Էմերսոն Բարնարդ»
Կենսագրությունը
Edward Emerson Barnard Papers at Vanderbilt University Special Collections and University Archives
Ծիր Կաթինի ընտրովի տարածաշրջանների լուսանկարչական ատլասները
National Academy of Sciences Biographical Memoir
Portraits of Edward Emerson Barnard from the Lick Observatory Records Digital Archive, UC Santa Cruz Library's Digital Collections Archived 2016-03-04 at the Wayback Machine.
Guide to the Edward Emerson Barnard Papers 1846-1926 from the University of Chicago Special Collections Research Center
Այն ու Վայը

«Այն ու Վայը» (ռուս.՝ «Ох и Ах»), խորհրդային նկարված մուլտիպլիկացիոն ֆիլմ՝ ստեղծված 1975 թվականին ռեժիսոր Յուրի Պրիտկովի կողմից։ Լավատես Վայն ու վատատես Այը ամեն ինչին նայում են հակառակ կողմերից։ 1977 թվականին թողարկվել է մուլտֆիլմի շարունակությունը՝ «Այը և Վայը գնում են արշավ»։


== Սյուժե ==
Այն ու Վայն ապրում են իրար կողքի՝ միմյանցից ընդամենը մի քանի քայլ հեռավորության վրա։ Վայը կատակասեր է ու ծիծաղկոտ, իսկ Այը՝ հուսահատ ու փնթփնթան։ Վայն աշխատանքից չի վախենում և ամեն գործ անում է ուրախությամբ, իսկ Այն աշխատել չի սիրում, հավանաբար այդ պատճառով էլ նրա բախտը երբեք չի բերում գործերում։


== Ստեղծողներ ==


== Մուլտֆիլմի մասին ==

— Գեորգի Բորոդինн


== Վերաթողարկում ==
1980-ական թվականներին մուլտֆիլմը ԽՍՀՄ-ում թողարկվել է VHS-ով «ԽՍՀՄ Պետկինոյի վիդեոծրագիր» հրատարակության կողմից։ Ռուսաստանում 1990-ական թվականների առաջին կեսին կատարված բոլոր ձայնագրությունները թողարկվել են «Լավագույն խորհրդային մուլտֆիլմեր» հավաքածուում «Studio PRO Video» հրատարակության կողմից, 1990-ական թվականների կեսերից՝ «Союз Видео» հրատարակության կողմից։
Մուլտֆիլմը DVD-ով թողարկվել է «Քեռի Ստյոպան՝ միլիցիոներ» հավաքածուում, տարածող՝ «Крупный план», սկավառակում ընդգրկված մուլտֆիլմեր՝ «Քեռի Ստյոպան` միլիցիոներ» (1964), «Թագուհի Ատամի խոզանակ» (1962), «Ձկնորս կատուն»(1964), «Այն ու Վայը» (1975), «Այը և Վայը գնում են արշավ» (1977), «Անտառային էստրադայում» (1954), «Պետյան ու գայլը» (1976), «Խորամանկ ագռավը» (1980)։


== Ծանոթագրություններ ==


== Գրականություն ==
Зубкова Л. Ох и Ах. — М.: Яблоко, 2015. — (Мультсказка). — ISBN 978-5-94707-117-7 . Художники Т. Сазонова и Ю. Прытков. Иллюстрации и текст по мультфильму.


== Արտաքին հղումներ ==
«Այն ու Վայը» մուլտֆիլմը «Անիմատոր.ռու» կայքում
«Այն ու Վայը»(անգլ.) ֆիլմը Internet Movie Database կայքում
Աստերոիդների ցանկ (12101-12200)

Աստերոիդների ցանկ (12001-12100)  • Աստերոիդների ցանկ  • Աստերոիդների ցանկ (12201-12300)
 Աստերոիդների ցանկ (12001-12100)  • Աստերոիդների ցանկ  • Աստերոիդների ցանկ (12201-12300)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Սարիեգո

Սարիեգո (իսպ.՝ Sariego), բնակավայր և մունիցիպալիտետ Իսպանիայում։ Գտնվում է Աստուրիա պրովինցիայում։ Մունիցիպալիտետը գտնվում է Օվիեդո շրջանում։ Տարածքը կազմում է 25.73 կմ2։ Բնակչությունը՝ 1345 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Federación Asturiana de Concejos Archived 2012-06-21 at the Wayback Machine.
Սովկինո (գյուղ, Գլինկովսկի շրջան)

Սովկինո (ռուս.՝ Совкино), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիեռսվիլ

Տիեռսվիլ (ֆր.՝ Tierceville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 169 մարդ, բնակչության խտությունը` 64.50 մարդ/կմ²։ Բնակավայրը զբաղեցնում է 2.62 կմ² տարածք։
2017 թվականի հունվարից Լանտեյ և Ամբլի համայնքների հետ միասին հանդիսանում է Պոն սյուր Սել համայնքի մաս։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 17 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 103 աշխատունակ (15-64 տարեկան)  բնակիչ, որոնցից ակտիվ էին 74-ը, իսկ ոչ ակտիվները` 29։ Ակտիվության ցուցանիշը կազմում է 71,8 %։ 74 աշխատունակ մարդկանցից աշխատել է 71 անձ (38 տղամարդ և 33 կին)։ Գործազուրկ են եղել 3 անձ (2 տղամարդ և 1 կին)։ 29 անաշխատունակներից 13-ը եղել են աշակերտներ կամ ուսանողներ, 13-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պախե օյա

Պախե օյա (ռուս.՝ Паххе-оя), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Ուխտա գետի ձախ ափին՝ 37 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինրև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000003526
Հիդրոլոգիական ուսումնասիրությունների կոդը - 102000352
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սունգուրլարե (այլ կիրառումներ)

Սունգուրլարե կարող է վերաբերվել.

Սունգուրլարե, քաղաք Բուլղարիայի Բուրգասի մարզի համանուն համայնքում։
Սունգուրլարե, համայնք Բուլղարիայի Բուրգասի մարզում։
Ալեքսանդրիայի օպերային թատրոն

Ալեքսանդրիայի օպերային թատրոն կամ Սայեդ Դարվիշի թատրոն, կառուցվել է 1918 թ.-ին, բացվել 1921 թ.-ին Եգիպտոսի Ալեքսանդրիա քաղաքում և կոչվել Մուհամմեդ Ալիի անունով։


== Արտաքին հղումներ ==
Ալեքսանդրիայի օպերա "Սայեդ Դարվիշի թատրոն" Archived 2010-12-13 at the Wayback Machine. cairoopera.org կայքում
https://hy-am.facebook.com/Alex.opera.house Ալեքսանդրիայի օպերա "Սայեդ Դարվիշի թատրոն"] ֆեյսբուքյան էջը
Ստեպնոե Օզերո (գյուղ, Բլագովեշչենկայի շրջան)

Ստեպնոե Օզերո (ռուս.՝ Степное Озеро), գյուղ Ռուսաստանի Ալթայի երկրամասի Բլագովեշչենկայի շրջանի կազմում։
Բնակչությունը 2011 թվականին գրանցված տվյալներով կազմում էր 6645 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերին Կամենկա (Սուլայի վտակ)

Վերին Կամենկա (ռուս.՝ Верхняя Каменка), գետ Ռուսաստանում, հոսում է Կոմի Հանրապետությունում և Նենեցյան ինքնավար օկրուգում։ Գետի գետաբերանը գտնվում է Սուլա գետի ձախ ափով 241 կիլոմետր հեռավորության վրա։ Գետի երկարությունը՝ 42 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկա-Պեչորայի ավազանային շրջանին Պեչորան Ուստ-Ցիլմայի հիդրոլոգիական կետից մինչև գետաբերան, գետի ջրերի կառավարման գլխավոր կենտրոնը՝ Պեչորա, Ուեստ-Լաբինսկ քաղաքից մինչև Կրասնոդարի ջրմուղ կայան, առանց Բելայա և Պշիշ գետերի։ Գետի գետային ավազանն է Պեչորա.։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների
Ջրային օբյեկտի կոդը հանրային գրանցմամբ — 03050300212103000082905
Կոդը ըստ հիդրոլոգիական հետազոտության (ՌԴ) — 103008290
Ավազանի կոդը — 03.05.03.002
Ծավալի համարը ըստ ՌԴ-ի — 08
Թողարկումը ըստ ՌԴ-ի — 0


== Ծանոթագրություններ ==
Կորժի (գյուղ, Ռոմնիի շրջան)

Կորժի (ուկրաիներեն՝ Коржі), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Կորժի գյուղում բնակվում էր 831 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քոնոր Մետքալֆ

Քոնոր Մեթքալֆ (անգլ.՝ Connor Metcalfe,նոյեմբերի 5, 1999(1999-11-05), Ավստրալիա), ավստրալիացի ֆուտբոլիստ «Մելբուռն Սիթի» ակումբի և Ավստրալիայի ֆուտբոլի ազգային հավաքականի կիսապաշտպան։ 2020 թվականի Տոկիոյի Ամառային օլիմպիական խաղերի մասնակից։


== Ակումբային կարիերա ==
Մեթքալֆը «Մելբուռն Սիթի» ակումբի սան է։ 2018 թվականի հունվարի 14-ին «Սենտրալ Կոստ Մարինես» ակումբի դեմ մրցախաղում նա նորամուտ է ունեցել A Լիգայում։ 2019 թվականի նոյեմբերի 3-ին «Վելինգտոն Ֆենիքս» ակումբի դեմ խաղում Քոնորը խփել է իր առաջին գոլը «Մելբուռն Սիթի» ակումբի կազմում։ 2021 թվականին Մեթքալֆը դարձել է Ավստրալիայի չեմպիոն։


== Միջազգային կարիերա ==
2018 թվականին Մեթքալֆը Ավստրալիայի պատանեկան հավաքականի կազմում մասնակցել է Ասիայի պատանեկան առաջնությանը Ինդոնեզիայում։ Մրցախաղում նա խաղացել է Սաուդյան Արաբիայի, Վետնամի և Հորդանանի թիմերի դեմ մրցախաղերում։
2021 թվականի հունիսի 7-ին 2022 թվականի աշխարհի առաջնության ընտրական մրցախաղում Թայվանի ֆուտբոլի ազգային հավաքականի դեմ մրցախաղում Մեթքալֆը նորամուտ է ունեցել Ավստրալիայի ֆուտբոլի ազգային հավաքականի կազմում։
2021 թվականին Մեթքալֆը  Ավստրալիայի օլիմպիական հավաքականի կազմում մասնակցել է 2020 թվական Տոկիոյի Ամառային օլպիական  խաղերին։  Մրցախաղում նա խաղացել է Արգենտիանայի, Իսպանիայի և Եգիպտոսի թիմերի դեմ մրցախաղերում։


== Ձեռքբերում ==
Թիմային
 «Մելբուռն Սիթի»

A Լիգայի հաղթող՝ 2020/2021


== Ծանոթագրություններ ==
Աքսոր. Մի հայ աղջկա պատմություն

Աքսոր. Մի հայ աղջկա պատմություն (անգլ.՝ Exiled. Story of an Armenian Girl), Սրբուհի Թավուքչյանի 1933 թվականին Վաշինգտոնում հրատարակած գիրքն է։


== Հեղինակ ==
Սրբուհի Թավուկչյանը ծնվել է Օսմանյան կայսրության Իզմիթ քաղաքի մոտ գտնվող Օվեջիկ գյուղաքաղաքում։ Նա տասը տարեկան աղջիկ էր, երբ հազարավոր հայերի նման իր հարազատների հետ աքսորվեց։ Գաղթի ճանապարհին սովից մահացան նրա մայրը, քույրերն ու եղբայրը, իսկ իրեն վաճառեցին արաբներին։ Հրաշքով փրկվելով արաբական հարեմից և գտնելով հորը՝ նա կարողանում է տեղափոխվել ԱՄՆ և 1933 թվականին հրատարակել իր հուշերը։


== Բովանդակություն ==
Գիրքն այն բացառիկ հուշերից է, որը տպագրվել է ցեղասպանությունից ընդամենը տաս տարի հետո, և պատմում է Սրբուհի Թավուկչյանի ընտանիքի մասին, ցեղասպանության տարիների, ինչպես նաև այն դժվարությունների մասին, որոնց հանդիպեցին վերապրող հայերը պատերազմից հետո։ Գիրքը հատկապես արժեքավոր է ցեղասպանության տարիներին մուսուլմանների կողմից բռնի դաջված հայ կանանց և աղջիկների ծանր դրության ուսումնասիրության համար։ Սրբուհին մանրամասն ներկայացնում է կանանց առևանգումների, բռնաբարության, նվաստացումների և վաճառքի դաժան փորձությունները, որոնց միջով ստիպված էր անցնել հենց ինքը։


== Քաղվածքներ գրքից ==


== Ծանոթագրություններ ==
Կասանո Վալկուվիա

Կասանո Վալկուվիա (իտալերեն՝ Cassano Valcuvia), կոմունա Իտալիայում։ Գտնվում է Լոմբարդիա մարզում՝ Վարեզե գավառում։
Բնակչությունը կազմում է 541 մարդ, խտությունը կազմում է 135 մարդ/կմ²։ Տարածքը գրավում է 4 կմ²։ Էլեկտրոնային փոստ՝ 23010, հեռախոսային կոդ՝ 0342։
Բնակավայրի հովանավորներն են Հիպողիտոսը և Կասիան Իմոլացին, որոնց տոնը նշվում է օգոստոսի 13-ին։


== Ժողովրդագրություն ==
Բնակչության թվաքանակի փոփոխությունները. 


== Տվյալներ ==
Հեռախոսահամար՝ 0332 995519


== Արտաքին հղումներ ==
Ազգային ինստիտուտի վիճակագրություն(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Never Be the Same

«Never Be the Same»,  ամերիկացի կուբացի երգչուհի Ջամիլա Կաբելոյի երգը, Camila- ի դեբյուտային ստուդիայի ալբոմից։ Երգը թողարկվել է թվային ձևաչափով դեկտեմբերի 7-ին, Epic- ի և SycoIt- ի պիտակների վրա, ինչպես նաև ալբոմի նախնական պատվերներով։  Երգը որպես սկավառակի երկրորդ սինգլ, թողարկվել է 2018 թվականի հունվարի 9-ին։


== Պատմություն ==
Սինգլի պաշտոնական թողարկումը տեղի է ունեցել 2018 թվականի հունվարի 9-ին, ռադիոյի երգի հաջողության շնորհիվ, նա ներգրավվեց ԱՄՆ-ի լավագույն 40 ռադիոկայան։  Բացի այդ, երգը առաջին անգամ 61-րդ հորիզոնականն է զբաղեցրել Billboard Hot 100 հիթ-շքերթում 30.000  վաճառված օրինակով և 6.1 միլիոն միավորով, առաջին շաբաթվա ընթացքում։
2018 թվականի հունվարի10-ին Cabello նախ կատարեց երգը հեռուստատեսությամբ, խոսելով Jimmy Fallon իր շոու The Tonight Show Starring Jimmy Fallon:


== Հիթ-շքորթներ ==


== Ծանոթագրություններ ==


== Արտաքին հղումներ ==
 «Never Be the Same»  (Audio)
 «Never Be the Same»  (на концерте B96 Summer Bash '17)
 «Never Be the Same»  (на шоу The Tonight Show Starring Jimmy Fallon)
 «Never Be the Same»
Երգի տեքստը MetroLyrics կայքում
Արքան (ֆիլմ)

«Արքա» (անգլ.՝ The King), ավստրալիացի ռեժիսոր Դեյվիդ Միշոյի, սցենարիստներ Միշոյի և Ջոել Էդգերտոնի ֆիլմը։ Սցենարի հիմքում ընկած են Վիլյամ Շեքսպիրի «Հենրիխ IV, մաս 1», «Հենրիխ IV, մաս 2» և «Հենրիխ V»-ի պատմական դեպքերը։


== Դերասանական կազմ ==
Տիմոտի Շալամե՝ Հենրիխ V
Ջոել Էդգերտոն՝ Ֆալստաֆ
Ռոբերտ Փեթինսոն՝ դոֆին Լյուդովիկ
Բեն Մենդելսոն՝ Հենրիխ IV
Շոն Հարիս՝ Մայքլ Վիլյամս
Լիլի-Ռոուզ Դեփ՝ Քեթրին
Թոմ Գլին-Քարնի՝ Հենրի «Հոթսպուր» Փերսի
Թոմասին Մաքենզի՝ Ֆիլիպա անգլիացի
Դին-Չարլզ Չեփմեն՝ Թոմաս, հերցոգ Քլարենս
Էդվարդ Էշլի՝ Ռիչարդ, կոմս Քեմբրիջ
Էնդրյու Հեվիլ՝ արքեպիսկոպոս Քենթրբերցի
Իվան Քեյ՝ բարոն Հենրի Սքրոփ


== Արտադրություն ==
Սցենարի մշակումը սկսվել է 2013 թվականին։ 2015 թվականին հայտարարվել է, որ ֆիլմի ռեժիսորը լինելու է Դեվիդ Միշոն, իսկ վարձույթով պետք է զբաղվեր Warner Bros կոնցեռնը։
2018 թվականի մարտին հայտնի դարձավ, որ Ջոել Էդգերտոնը, որը սցենարը գրելու ժամանակ մեծ ներդրում է ունեցել, Նաև հանդես է եկել ֆիլմի գլխավոր դերերից մեկում։ Մայիսին կազմին միացավ Ռոբերտ Փեթինսոնը և Լիլի-Ռոուզ Դեփը, նաև Բեն Մենդելսոնը։
Նկարահանումները սկսվեցին մայիսի վերջին Մեծ Բրիտանիայում և Հունգարիայում։


== Ծանոթագրություններ ==
Թոնդրակ (հրաբուխ)

Թոնդրակ, Թանղուրսւկ, Թանդուրեկ, Թանդուրեք, Թանդուրիկ, Թանդուրլու, Թենդուրեկ, Թոնդրիկ, Թոնդուրակ, Թոնդուրեկ, Թոնիր, Թոնրակ, Սունդերլիկ, Տանդուրեկ, Տենդյուրյուկ, լեռնագագաթ Թուրքիայում, Ծաղկանց դաշտերում։ Անջրպետում է Արածանի, Եփրատ ու Արաքս գետերը և կազմում՝ Ծաղկոտն ու Կոգովիտ գավառների սահմանագիծը։ 
Բարձրություն 3542 մ։ Գործող հրաբուխ է, գագաթային մասը կոնաձև է և գոգավոր, բաժականման ներս ընկած խառնարանով, որին այլազգիները տվել են Ջհանամ Դարասի անունը։  
Խառնարանի շրջագիծը 2000, խորությունը 320 մ է, որտեղից մեծ ուժգնությամբ դուրս են ժայթքում բարձր ջերմություն ունեցող ծծմբային գազեր և գոլորշիներ։ Կազմված է բազալտային, անդեզիտային և տրախիանդեզիտային լավաներից։ Լանջերը տեղ֊տեղ զառիթափ, տեղ֊տեղ մեղմաթեք են, որոնց մի զգալի մասը ծածկված է հողմնահարված հրաբխային ապարներով։ Ունի հրաբխային շինանյութեր ու ջերմուկներ։ Ձմեռը խիստ է, հզոր ձնածածկույթով, տարեկան տեղումները՝ 500-700 մմ։ Գերակշռում է լեռնատափաստանային և լեռնամարգագետնային բուսականությունը։ 
Գրականության մեջ և քարտեզներում Թոնդրակը և նրանից արևելք գտնվող Խոռի գագաթը նույնացվում են։ Թոնդրակի հրաբուխն անցյալ ղարերում ուսումնասիրել է գերմանացի երկրաբան Հ. Աբիխը։


== Ծանոթագրություններ ==
Ապար (այլ կիրառումներ)

Ապար, կարող է վերաբերել՝

Ապար, երկրակեղևը կազմող մեկ կամ մի քանի միներալներից կազմված բնական զանգվածներ։
Ապար, գյուղ Մեծ Հայքի Բարձր Հայք աշխարհի Խորձյան գավառում
Մլաֆան

Մլաֆան, գյուղ Արևմտյան Հայաստանում, Բիթլիսի վիլայեթի Խարզանի գավառակում։


== Բնակչություն ==
1914 թվականին ուներ 400 տուն հայ բնակիչ։


== Տնտեսություն ==
Բնակչության հիմնական զբաղմունքն անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շինի շրջան

Շինի շրջան (արաբ․՝ ناحية شين‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում։ Հանդիսանում է Հոմսի գավառի 10 շրջաններից մեկը։
Վարչական կենտրոնն է Շին քաղաքը։ 2004 թվականի մարդահամարի տվյալներով շրջանն ունի 27,951 բնակչություն։ Տարածքը կազմում է 122.86 կմ2։


== Ծանոթագրություններ ==
Բազաս (այլ կիրառումներ)

Բազաս, կարող է վերաբերել՝

Բազաս - գետ Ռուսաստանում, հոսում է Կեմերովսկի շրջանում
Բազաս - գետ Ռուսաստանում, հոսում է Կեմերովսկի շրջանում
Խնածախի պատմության և մշակույթի անշարժ հուշարձանների ցանկ (Ասկերանի շրջան)

Անվան այլ կիրառումների համար տե՛ս՝ Խնածախի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արցախի Հանրապետության Ասկերանի շրջանի Խնածախ գյուղի պատմության և մշակույթի հուշարձանների ցանկը։ Ցանկում ներառված է ընդամենը 40 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Նիդերնե

Նիդերնե (ֆր.՝ Niedernai), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1268 մարդ, բնակչության խտությունը` 111.92 մարդ/կմ²։ Բնակավայրը զբաղեցնում է 11.33 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 23 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 861 աշխատունակ (15-64 տարեկան) բնակիչ, որոնցից ակտիվ էին 639-ը, իսկ ոչ ակտիվները` 222։ Ակտիվության ցուցանիշը կազմում է 74,2 %։ 639 աշխատունակ մարդկանցից աշխատել է 592 անձ (312 տղամարդ և 280 կին)։ Գործազուրկ են եղել 47 անձ (20 տղամարդ և 27 կին)։ 222 անաշխատունակներից 72-ը եղել են աշակերտներ կամ ուսանողներ, 95-ը` թոշակառուներ, իսկ 55-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մոխովուշկա

Մոխովուշկա, գետ Ռուսաստանում, հոսում է Ալթայի երկրամասում, Ալթայի հանրապետություն։ Գետի երկարությունը 10 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերին Օբի ավազային շրջանին, գետի ջրային-գյուղական հատվածը Բիյն է, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010200312115200001009
Հիդրոլոգիական ուսումնասիրության կոդը՝ 115200100
Ավազանի կոդը՝ 13.01.02.003
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 2։


== Ծանոթագրություններ ==
Կուժորսկայա

Կուժորսկայա (ռուս.՝ Кужорская, ադըղե.՝ Хьажъухьабл), ստանիցա Ռուսաստանի Դաշնության Ադըղեայի Հանրապետության Մայկոպի շրջանում, Կուժորա գետի ձախ ափին։ Գտնվում է շրջկենտրոն Տուլսկիից 16 կմ հյուսիս-արևելք, ծովի մակարդակից 232 մ բարձրության վրա։


== Բնակչությունը ==
19-րդ դարի վերջերին ուներ 4188 բնակիչ։ 2019 թվականի տվյալներով Կուժորսկայա ստանիցան ունի 3573 բնակիչ։

2002 թվականի դրությամբ ստանիցան ունեցել է հետևյալ ազգային կազմը. ռուսներ՝ 3093 (87,0%), հայեր՝ 335 (9,4%), ուկրաինացիներ՝ 60 (1,7%), ադըղեներ՝ 10 (0,3%):
Բնակիչներն զբաղվում են հացահատիկի, ծխախոտի մշակությամբ, այգեգործությամբ, անասնապահությամբ, թռչնաբուծությամբ և մեղվաբուծությամբ։ Ստանիցան ունի տարրական, ութամյա և միջնակարգ դպրոցներ, գրադարան, մշակույթի տուն, մանկապարտեզ, հիվանդանոց, պոլիկլինիկա, էլեկտրասղոցարան, աղյուսի, ձեթի և մրգահյութի գործարաններ, կենցաղսպասարկման կոմբինատ։


== Պատմությունը ==
Կուժորսկայա ստանիցան հիմնադրվել է 1861 թվականին։


== Հայտնի մարդիկ ==
Իվան Սեդին - խորհրդային պետական և կուսակցական գործիչ
Անատոլի Պրենկո - գրող, Ադըղեայի Պետական մրցանակի դափնեկիր
Իար Էլտեռուս - ֆանտաստ գրող


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Վիսենտե դելս Օրտս

Սան Վիսենտե դելս Օրտս (իսպ.՝ San Vicente dels Horts, բասկ.՝ Sant Vicenç dels Horts, կատ.՝ Sant Vicenç dels Horts), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Բախո Լոբրեգատ շրջանում։ Զբաղեցնում է 9,16 կմ² մակերես։ Բնակչությունը կազմում է 28024 (2010 թվական)։ Վարչական կենտրոնից գտնվում է 20 կմ հեռավորության վրա։
Քաղաքի հովանավոր պաշտպանը համարվում է Սանտ Վիսենսը։


== Ժողովրդագրություն ==


== Քույր քաղաքներ ==
Բանես,  Կուբա
Բանդերա դե Գարլիտոս, Էստրեմադուրա


== Ծանոթագրություններ ==


== Արտաքին հղում ==
Պաշտոնական կայք (իսպ.)
Página web del Ayuntamiento de Sant Vicenç dels Horts (կատ.)
Información de la Generalitat de Catalunya Archived 2007-09-29 at the Wayback Machine. (կատ.)
Información del Institut d’Estadística de Catalunya (կատ.)
Patrimonio histórico-artístico (կատ.)
Արոմատնոե (գյուղ, Բելոգորսկի շրջան)

Անվան այլ կիրառումների համար տե՛ս՝ ԱրոմատնոեԱրոմատնոե (ուկրաիներեն՝ Ароматне, Ղրիմի թաթարերեն՝ Şaban Oba), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Ռոզենտալ։
2001 թվականի տվյալներով Արոմատնոե գյուղում բնակվում էր 1 711 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խիզախ եղնիկը (մուլտֆիլմ)

«Խիզախ եղնիկը» (ռուս.՝ «Храбрый оленёнок»), Եվգենի Ֆրեյբերգի պատմվածքի հիման վրա նկարահանված խորհրդային մուլտֆիլմ։


== Մրցանակներ ==
1958 թվական՝ Էդինբուրգի XII միջազգային կինոփառատոն, դիպլոմ։


== Սյուժե ==
Սառը ծովի ափին ձմեռ էր, և ծեր առաջնորդ Տուրգունը տարավ իր հոտը դեպի հարավ։ Ճանապարհին հյուսիսային եղջերավորները ստիպված էին անցնել լեռները, իսկ հետո գետը, որպեսզի դուրս գային արոտավայրեր, որտեղ աճում էր քարաքոս։ Հոտի մեջ էր նաև փոքրիկ ձագուկ Այխոն, իր մոր՝ եղնիկ Տանգանեի հետ։ Այխոն վախկոտ էր, և նրան միշտ ծաղրում էր փնթփնթան միաեղջյուր ծեր եղջերուն։ Լեռներում զգուշավոր ղեկավարը նկատեց մի խումբ գայլերի, որոնք հետապնդում էին եղնիկներին։ Գայլերը վազելով առաջնորդի հետևից ընկան անդունդի մեջ։ Ցատկելով անդունդի վրայով առաջնորդը վերադարձավ հոտի մոտ և նրանք շարունակեցին ճանապարհը։ Բայց ամենաուժեղ գայլերից մեկը հետևում էր եղնիկներին և գնում նրանց հետևից։ Սկսվեց բուքը, իսկ մայր եղնիկն ու իր ձագուկը շատ հեռու էին իրենց հոտից։ Երբ ձնաբուքը դադարեց, նրանք փորձեցին հասնել իրենց խմբին, բայց գայլը նրանց հայտնաբերեց ավելի շուտ։ Անհրաժեշտ էր արագ անցնել գետի վրայով։ Նրանք գրեթե անցել էին գետը,սակայն սառույցը կոտրվեց և մայր եղնիկը ընկավ գետի սառը ջրի մեջ ու չէր կարողանում դուրս գալ։ Հուսահատված փոքրիկը վազում էր առաջնորդին օգնության կանչելու։ Խելացի առաջնորդը կոտրեց սառույցը հասնելով մինչև ափ և Տանգանեն կարողացավ դուրս լողալ։ Իսկ խիզախ Այխոն այդ ժամանակ վազվզում էր, մոր մոտից գայլին տանելով հեռու։ Մյուս եղջերուները իրենց պոզերով հետապնդելով գայլին, գցեցին նրան գետի մեջ։ Այսպիսով, հոտը առանց վնասների հասնում է արոտավայր։ Բոլորը իմանում են Այխոյի խիզախության մասին և ավելի լավ են ճանաչում նրան։ Հետո փնթփնթան ծեր եղջերուն նկատում է, որ Այխոյի գլխին կան փոքրիկ եղջյուրիկներ։


== Հեղինակներ ==


== Պարգևներ ==
1958 – Էդինբուրգի XII միջազգային կինոփառատոն – դիպլոմ։


== Ծանոթագրություններ ==


== Գրականություն ==
Витензон Жанна Храбрый оленёнок. — М.: АСТ, 2011. — 48 с. — (СОЮЗМУЛЬТФИЛЬМ представляет). — ISBN 978-5-17-075163-1 . Иллюстрации и текст — по мультфильму. На обложке полное название книжной серии — «СОЮЗМУЛЬТФИЛЬМ представляет: впервые — легендарные мультфильмы в книгах!»Фильмы-сказки: сценарии рисованных фильмов. Выпуск 6.. — М.: Искусство, 1961. — 320 с. — 100 000 экз. .Բովանդակություն՝ Ե. Ռիս «Հեքիաթ Չապաևի մասին», էջ 3,
Նազիմ Խիկմետ «Սիրահարված ամպը», էջ 23,
Ե. Սպերանսկի Վ. Դեգտյարյով «Չտեսնված գեղեցկություն», էջ 37,
Ա. Ստեպանով «Ոսկե փետուր», էջ 63,
Լ. Արկադև, Ի. Բոլգարին «Ամանորյա ճանապարհորդություն», էջ 85,
Մ. Վոլպին, Լե Մին Խիեն «Շուտով անձրև կլինի», էջ 105,
Մ. Պաշենկո «Չիպոլինո», էջ 119,
Ժ. Վինտենզոն «Քաջ եղնիկը», էջ 163,
Ս. Միխալկով «Չխմող ճնճղուկը», էջ 183,
Վ. Դանիլով, Ն. Էրդման «Հեռավոր կղզու գաղտնիքը», էջ 197,
Լ. Պոզդնեև «Հրաշագործը», էջ 225,
Վ. Սուտեև «Սունկ-խրճիթը», էջ 245,
Ռ. Կաչանով, Ի. Ֆինկ «Ծերունին և կռունկը», էջ 257,
Ս. Բյալկովսկայա, Ա. Սազանով «Երեք փայտահատ», էջ 273,
Ն. Աբրամով «Կախարդական ջրհորը», էջ 287,
Ն. Բենաշվիլի «Սամոդելկինի արկածները», էջ 301։
Մուլտֆիլմերի նկարազարդումներ և տեքստեր։


== Արտաքին հղումներ ==
«Քաջ եղնիկը» մուլտֆիլմը «Անիմատոր.ռու» կայքում
«Քաջ եղնիկը»(անգլ.) ֆիլմը Internet Movie Database կայքում
Վոլիցա-Մորոզովիցկայա

Վոլիցա-Մորոզովիցկայա (ուկրաիներեն՝ Волиця-Морозовицька), գյուղ Ուկրաինայի Վոլինի մարզի Իվանիչևի շրջանում։
2001 թվականի տվյալներով Վոլիցա-Մորոզովիցկայա գյուղում բնակվում էր 238 մարդ։ Բնակավայրը զբաղեցնում է 6,3 կմ² տարածք։ Բնակչության խտությունը կազմում էր 37,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխնի Ժենվայ

Վերխնի Ժենվայ (ռուս.՝ Верхний Женвай), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 311 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Butchered at Birth

Butchered at Birth, ամերիկական Cannibal Corpse խմբի երկրորդ ալբոմն է, թողարկվել է 1991 թվականին Metal Blade Records լեյբլով։


== Երգացանկ ==
"Meat Hook Sodomy" – 5։47
"Gutted" – 3։15
"Living Dissection" – 3։59
"Under the Rotted Flesh" – 5։04
"Covered with Sores" – 3։15
"Vomit the Soul" – 4։29
"Butchered at Birth" – 2։44
"Rancid Amputation" – 3։16
"Innards Decay" – 4։38
"Covered with Sores" (Live) – 3։59


== Տեքստերի հեղինակ ==
Բոլոր երգերի տեքստերը գրել է վոկալիստ Քրիս Բարնսը։


== Արտաքին հղումներ ==
Тексты песен альбома
Butchered At Birth на discogs.com
Սթիվեն Մակինտոշ

Սթիվեն Մակինտոշ (անգլ.՝ Steven Mackintosh , ապրիլի 30, 1967(1967-04-30), Քեմբրիջ, Անգլիա, Միացյալ Թագավորություն), անգլիացի դերասան։ Հանդիսատեսին հայտնի է «Պիջակ», «Ուրիշ աշխարհ. Էվոլյուցիա», «Ուրիշ աշխարհ. Լիկանների ապստամբությունը» և «Կորցրած Սուրբ Ծնունդ» ֆիլմերից։


== Ծանոթագրություններ ==
Տորակի

Տորակի (ուկրաիներեն՝ Тораки), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Տորակի գյուղում բնակվում էր 150 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովիե Սոսնի

Նովիե Սոսնի (ռուս.՝ Новые Сосны, չուվաշերեն՝ Од Пиче веле), գյուղ Ռուսաստանի Սամարայի մարզի Կլյավլինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենիկե

Հենիկե (էստ․՝ Hänike), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դերեգովկա

Դերեգովկա (ուկրաիներեն՝ Дерегівка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Դերեգովկա գյուղում բնակվում էր 354 մարդ։ Բնակավայրը զբաղեցնում է 1,1 կմ² տարածք։ Բնակչության խտությունը կազմում էր 321,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9304) 1986 RA5

(9304) 1986 RA5, աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 1-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,524019 ա. մ., առավելագույնը մոտենում է 1,9817 ա. մ. հեռավորության վրա և հեռանում 3,0663 ա. մ.։ Արեգակի շուրջ մեկ ամբողջական պտույտ է կատարում 1464,66 երկրային օրվա ընթացքում, իր ուղեծրով շարժվելով միջինում 0,245791 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9304) 1986 RA5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միժու

Միժու (ֆր.՝ Mijoux), կոմունա Էն (գավառ)ում, Ֆրանսիայի արևելքում։


== Պատմություն ==
Կլիմայական խիստ պայմանների պատճառով դաշտավայրը, որտեղ գտնվում է կոմունան, երկար ժամանակ չի ունեցել մշտական բնակչություն։ 1334 թվականից սկսած եղել է իջևանատուն, որտեղ վանականները սպասարկել են դեպի Սեն-Կլո (Saint-Claud) շարժվող ուխտավորներին։ Առաջին տները կառուցվել են 1601 թվականին Լաժուն (Lajoux) Կոլ դե լա Ֆոսիին միացնող ճանապարհի երկայնքով։
1601 թվականին Սավոյայի,Ֆրանսիայի և Իտալիայի միջև կնքված Լիոնի համաձայնագրից հետո, քաղաքը բաժանող գետը դարձավ սահման և դաշտավայրի հարավարևելյան մասն անցավ Ֆրանսիային։
2010 թվականին կոմունայի բնակչությունը կազմում էր 379 մարդ։


== Տնտեսություն ==
Մինչև 20-րդ դարը տնտեսության հիմնական ոլորտը գյուղատնտեսությունն ու անտառաբուծությունն էին։ Հիմա կան որոշ տեքստիլ արտադրամասեր և փայտամշակման ձեռնարկություններ։
Ձմեռային սպորտով զբաղվելու համար գործում են ճոպանուղիներ, իսկ գոլֆով հնարավոր է զբաղվել Combe de Mijoux-ի շրջանում։